CELEX: 32004L0051
Language: da
Date: 2004-04-29 00:00:00
Title: EUROPA-PARLAMENTETS OG RÅDETS DIREKTIV 2004/51/EF af 29. april 2004 om ændring af Rådets direktiv 91/440/EØF om udvikling af Fællesskabets jernbaner

30.4.2004         DA            Den Europæiske Unions Tidende                              L 164/ 164
_____________________________________________________________________________
              EUROPA-PARLAMENTETS OG RÅDETS DIREKTIV 2004/51/EF
                                         af 29. april 2004
                              om ændring af Rådets direktiv 91/440/EØF
                               om udvikling af Fællesskabets jernbaner
EUROPA-PARLAMENTET OG RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab, særlig artikel 71, stk. 1,
under henvisning til forslag fra Kommissionen1,
under henvisning til udtalelse fra Det Europæiske Økonomiske og Sociale Udvalg2,
under henvisning til udtalelse fra Regionsudvalget3,
efter proceduren i traktatens artikel 2514 og på baggrund af det fælles udkast, som Forligsudvalget
godkendte den 23. marts 2004, og
ud fra følgende betragtninger:
1
       EFT C 291 E af 26.11.2002, s. 1.
2
       EUT C 61 af 14.3.2003, s. 131.
3
       EUT C 66 af 19.3.2003, s. 5.
4
       Europa-Parlamentets udtalelse af 14.1.2003 (EUT C 38 E af 12.2.2004, s. 89), Rådets fælles
       holdning af 26.6.2003 (EUT C 270 E af 11.11.2003, s. 1), Europa-Parlamentets holdning af
       23.10.2003 (endnu ikke offentliggjort i EUT), Europa-Parlamentets lovgivningsmæssige
       beslutning af 22.4.2004 og Rådets afgørelse af 26.4.2004.
 ---pagebreak--- 30.4.2004          DA           Den Europæiske Unions Tidende                               L 164/ 165
_____________________________________________________________________________
(1)   I henhold til Rådets direktiv 91/440/EØF af 29. juli 19911 har jernbanevirksomheder med
      licens adgangsrettigheder til det transeuropæiske jernbanegodstransportnet og senest fra 2008
      til hele jernbanenettet for international jernbanegodstransport.
(2)   Udvidelsen af disse adgangsrettigheder for international jernbanegodstransport til at omfatte
      hele nettet fra den 1. januar 2006 skulle gøre det muligt at øge de forventede fordele i forbin-
      delse med overflytning til andre transportformer og udvikling af den internationale jernbane-
      godstransport.
(3)   Udvidelsen af disse adgangsrettigheder til alle typer jernbanegodstransport fra den 1. janu-
      ar 2007 i overensstemmelse med principperne om frihed til at levere tjenesteydelser ville
      forbedre jernbanetransportens effektivitet i forhold til andre transportformer. Det ville også
      lette udviklingen af bæredygtig transport mellem og i medlemsstaterne ved at fremme konkur-
      rencen og åbne muligheder for tilgang af ny kapital og nye virksomheder.
1
      EFT L 237 af 24.8.1991, s. 25. Ændret ved Europa-Parlamentets og Rådets direk-
      tiv 2001/12/EF (EFT L 75 af 15.3.2001, s. 1).
 ---pagebreak--- 30.4.2004          DA            Den Europæiske Unions Tidende                                L 164/ 166
_____________________________________________________________________________
(4)   Dette direktiv er led i det sæt af foranstaltninger, som blev bebudet i hvidbogen om transport-
      politik, og som omfatter direktiv 2004/.../EF om jernbanesikkerhed i EU ("jernbanesikker-
      hedsdirektivet")1, direktiv 2004/.../EF om ændring af direktiverne om interoperabilitet2 og
      forordning (EF) nr. .../2004 om oprettelse af et europæisk jernbaneagentur ("agenturforord-
      ningen")3. Dette sæt af foranstaltninger, der benævnes "anden jernbanepakke", blev vedtaget
      med henblik på en yderligere udvikling af Fællesskabets regelsæt på jernbaneområdet som
      fastlagt i navnlig direktiv 2001/12/EF4, 2001/13/EF5 og 2001/14/EF6, der samlet benævnes
      "første jernbanepakke". For at fuldstændiggøre regelsættet og fortsætte bestræbelserne på at
      opnå et integreret europæisk jernbanesystem foreslog Kommissionen den 3. marts 2004 et
      tredje sæt af foranstaltninger, som skal bidrage yderligere til at nå målet med dette direktiv.
      Dette forslag til tredje fase vedrører certificering af lokomotivførere, kvaliteten af godstrans-
      port med jernbane, passagerers rettigheder i international jernbanetransport og åbning af mar-
      kedet for international personbefordring med jernbane. Som led i denne lovgivningsprocedure
      vedtog Europa-Parlamentet allerede i oktober 2003 en ændring, der tager sigte på en åbning af
      markedet for alle personbefordringstjenester fra 2008. Europa-Parlamentet og Rådet beslut-
      tede at foretage en grundig behandling af det tredje sæt af foranstaltninger. For så vidt angår
      åbningen af markedet for internationale personbefordringstjenester bør Kommissionens for-
      slag om årstallet 2010 betragtes som en målsætning, der giver alle operatører mulighed for at
      forberede sig på en hensigtsmæssig måde.
(5)   Kommissionen bør undersøge udviklingen med hensyn til trafik, sikkerhed, arbejdsbetingelser
      og operatørernes situation, og den bør senest den 1. januar 2006 forelægge en rapport om
      denne udvikling, om nødvendigt ledsaget af nye forslag med henblik på at sikre de bedst
      mulige betingelser for medlemsstaternes økonomier, jernbanevirksomhederne og disses ansat-
      te samt brugerne.
1
      EUT L
2
      EUT L
3
      EUT L
4
      EFT L 75 af 15.3.2001, s. 1
5
      EFT L 75 af 15.3.2001, s. 26.
6
      EFT L 75 af 15.3.2001, s. 29. Ændret ved Kommissionens beslutning 2002/844/EF
      (EFT L 289 af 26.10.2002, s. 30).
 ---pagebreak--- 30.4.2004         DA            Den Europæiske Unions Tidende                             L 164/ 167
_____________________________________________________________________________
(6)   Jernbanegodstransport giver betydelige muligheder for at oprette nye transporttjenester og
      forbedre de eksisterende, på både nationalt og europæisk plan.
(7)   Hvis jernbanegodstransporten skal være fuldt konkurrencedygtig, bliver det stadig mere nød-
      vendigt, at der tilbydes en samlet transportydelse, herunder også transport mellem og i med-
      lemsstaterne.
(8)   Da direktiv 2004/.../EF+ som led i Fællesskabets nye sammenhængende regelsæt for
      jernbanesektoren fastsætter bestemmelser om regulering af jernbanesikkerheden, bør
      bestemmelserne vedrørende sikkerhed i direktiv 91/440/EØF ophæves.
(9)   Direktiv 91/440/EØF bør ændres i overensstemmelse hermed –
UDSTEDT FØLGENDE DIREKTIV:
+
      Til publikationskontoret: Indsæt nummeret på jernbanesikkerhedsdirektivet.
 ---pagebreak--- 30.4.2004          DA            Den Europæiske Unions Tidende                              L 164/ 168
_____________________________________________________________________________
                                                Artikel 1
Direktiv 91/440/EØF ændres således:
1)    I artikel 7 ophæves stk. 2 på datoen for ikrafttrædelsen af Europa-Parlamentets og Rådets
      direktiv 2004/.../EF af ... om jernbanesikkerhed i EU ("jernbanesikkerhedsdirektivet").
2)    Artikel 10 ændres således:
      a)     Stk. 3 affattes således:
             "3.    Jernbanevirksomheder, der hører under anvendelsesområdet for artikel 2, tildeles
             på retfærdige vilkår adgang til det transeuropæiske jernbanegodstransportnet, jf. arti-
             kel 10a og bilag I, og senest den 1. januar 2006 til hele jernbanenettet med henblik på
             udførelse af internationale godstransporttjenester.
             Endvidere tildeles jernbanevirksomheder, der hører under anvendelsesområdet for arti-
             kel 2, senest den 1. januar 2007 adgang på retfærdige vilkår til alle medlemsstaters in-
             frastruktur med henblik på udførelse af alle former for jernbanegodstransport."
 ---pagebreak--- 30.4.2004          DA            Den Europæiske Unions Tidende                                L 164/ 169
_____________________________________________________________________________
b)    Stk. 5 affattes således:
            "5.    Jernbanevirksomheder, der udfører jernbanetransport, indgår de nødvendige
            offentligretlige eller privatretlige aftaler med forvalterne af den benyttede jernbaneinfra-
            struktur. Aftalebetingelserne skal være ikke-diskriminerende og gennemsigtige i over-
            ensstemmelse med bestemmelserne i Europa-Parlamentets og Rådets direktiv
            2001/14/EF af 26. februar 2001 om tildeling af jernbaneinfrastrukturkapacitet og op-
            krævning af afgifter for brug af jernbaneinfrastruktur samt sikkerhedscertificering*.
            _____________________
            *
                   EFT L 75 af 15.3.2001, s. 29. Ændret ved Kommissionens beslutning
                   2002/844/EF (EFT L 289 af 26.10.2002, s. 30)."
      c)    Stk. 6 affattes således:
            "6.    Spor, der fører til terminaler og havne, samt levering af tjenesteydelser i termina-
            ler og havne, som er knyttet til de former for jernbanedrift, der er omhandlet i stk. 1, 2
            og 3, og som mere end én slutbruger benytter eller kunne benytte, stilles til rådighed for
            alle jernbanevirksomheder på en ikke-diskriminerende og gennemsigtig måde, og an-
            modninger fra jernbanevirksomheder må kun underlægges begrænsninger, hvis der fore-
            ligger levedygtige jernbanealternativer på markedsvilkår."
 ---pagebreak--- 30.4.2004       DA            Den Europæiske Unions Tidende                            L 164/ 170
_____________________________________________________________________________
      d)  Stk. 8 affattes således:
          "8.   Kommissionen forelægger senest den 1. januar 2006 en rapport for Europa-
          Parlamentet, Det Europæiske Økonomiske og Sociale Udvalg, Regionsudvalget og
          Rådet om gennemførelsen af dette direktiv.
          Rapporten skal omhandle:
          –     gennemførelsen af direktivet i medlemsstaterne og de forskellige involverede
                organers arbejde
          –     markedsudvikling, navnlig internationale udviklingstendenser på trafikområdet,
                aktiviteter og markedsandel for samtlige markedsaktører, herunder også nye virk-
                somheder
          –     indvirkning på transportsektoren som helhed, navnlig med hensyn til overflytning
                til andre transportformer
          –     indvirkning på sikkerhedsniveauet i de enkelte medlemsstater
          –     arbejdsbetingelser i sektoren i de enkelte medlemsstater.
          Den ledsages om nødvendigt af passende forslag eller henstillinger vedrørende Fælles-
          skabets fortsatte indsats for at udvikle jernbanemarkedet og den retlige ramme herfor."
 ---pagebreak--- 30.4.2004         DA              Den Europæiske Unions Tidende                          L 164/ 171
_____________________________________________________________________________
3)    Artikel 10b, stk. 4, litra c), affattes således:
      "c)   situationen for det europæiske jernbanenet"
4)    Artikel 14 udgår.
                                                   Artikel 2
Medlemsstaterne sætter de nødvendige love og administrative bestemmelser i kraft for at efter-
komme dette direktiv senest den 31. december 2005. De underretter straks Kommissionen herom.
Disse love og bestemmelser skal ved vedtagelsen indeholde en henvisning til dette direktiv eller
skal ved offentliggørelsen ledsages af en sådan henvisning. De nærmere regler for henvisningen
fastsættes af medlemsstaterne.
 ---pagebreak--- 30.4.2004         DA             Den Europæiske Unions Tidende                           L 164/ 172
_____________________________________________________________________________
                                               Artikel 3
Dette direktiv træder i kraft på dagen for offentliggørelsen i Den Europæiske Unions Tidende.
                                               Artikel 4
Dette direktiv er rettet til medlemsstaterne.
Udfærdiget i Bruxelles, den 29. april 2004.
          På Europa-Parlamentets vegne                              På Rådets vegne
                       P. COX                                        M. McDOWELL
                      Formand                                           Formand
                                       _____________________